Diari Oficial de la Generalitat Valenciana


Sumari del DOGV 8960, del 25-11-2020 (2020/9991)

RESOLUCIÓ de 20 de novembre de 2020, de la Secretaria Autonòmica de Seguretat i Emergències, per la qual es publica la llista definitiva de persones admeses i excloses per a la prova avaluadora del personal del Servei Específic d'Admissió que s'ha d'efectuar el mes de desembre de 2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8960

Data del DOGV
:   25-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9991


Data del document
:   20-11-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * examen

RESOLUCIÓ de 20 de novembre de 2020, de la Secretaria Autonòmica de Seguretat i Emergències, per la qual es publica la llista definitiva de persones admeses i excloses per a la prova avaluadora del personal del Servei Específic d'Admissió que s'ha d'efectuar el mes de desembre de 2020. [2020/9991]  
Dins del marc de la normativa de desplegament de la Llei 14/2010, de 3 de desembre, d'espectacles públics, activitats recreatives i establiments públics, la Resolució de 10 de setembre de 2020 (DOGV 8904, 14 de setembre) va aprovar les bases generals i la convocatòria de la prova avaluadora per a l'acreditació del personal del Servei Específic d'Admissió, que es farà l'últim trimestre de 2020.  
En virtut del procediment establit, la Resolució de 30 d'octubre de 2020, de la Secretaria Autonòmica de Seguretat i Emergències (DOGV 8945, 5 de novembre), va publicar la llista provisional d'admesos i exclosos per a la referida prova avaluadora. Així mateix, s'obria un termini de deu dies hàbils per a fer, per part dels aspirants, l'esmena de la documentació no aportada o aportada amb deficiències.  
  
En aquest marc l'article 5, paràgraf 3, de la Resolució de 10 de setembre, preveu que, en el termini de deu dies hàbils a comptar des de la finalització del termini d'esmena, la Secretaria Autonòmica de Seguretat i Emergències publicarà en el Diari Oficial de la Generalitat Valenciana i als taulers d'anuncis del departament en les tres províncies, la llista definitiva d'admesos i exclosos de la convocatòria. En aquesta publicació s'indicarà hora i lloc en els quals tindrà lloc la prova avaluadora.  
En conseqüència, la present resolució, una vegada transcorreguts els terminis establits per a l'esmena de la documentació per part dels aspirants, té per finalitat continuar el procediment iniciat seguint la tramitació establida en la Resolució de 10 de setembre.  
  
Per tot això, i d'acord amb l'article 5, adés esmentat, en relació amb l'article 77 del Decret 105/2019, de 5 de juliol, i l'article 8 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Publicar, a proposta de la comissió avaluadora a la qual es refereix l'article 6 de la Resolució de 10 de setembre de 2020, el llistat definitiu d'admesos (annex I d'aquesta resolució) i el llistat provisional d'exclosos (annex II) per a la prova avaluadora per a l'acreditació del personal del Servei Específic d'Admissió que es farà l'últim trimestre de 2020.  
  
  
Segon  
La realització de la prova avaluadora serà a les 09.30 hores del dia 2 de desembre de 2020.  
  
Tercer  
Els llocs de realització de les proves avaluadores del personal del Servei Específic d'Admissió seran:  
- Província d'Alacant: CdT, Centre de Turisme Alacant. Adreça: carrer del Mont Tossal, s/n, d'Alacant.  
- Província de Castelló: dependències de la Direcció Territorial de la Conselleria de Justícia, Interior i Administració Pública a Castelló de la Plana. Adreça: carrer Major núm. 78, de Castelló de la Plana (Casa dels Caragols).  
- Província de València: dependències de l'Escola Valenciana d'Estudis de la Salut (EVES). Adreça: carrer de Juan de Garay, núm. 21, de València.  
  
Quart  
Els aspirants que hagen sigut exclosos podran contra això, en el termini establit en l'article 124 de la Llei 39/2015, d'1 d'octubre, del procediment administratiu comú de les administracions públiques, interposar un recurs de reposició davant el secretari autonòmic de Seguretat i Emergències, tal com estableix l'article 5.3 de la Resolució de 10 de setembre de 2020.  
  
Cinqué  
Les llistes definitives que consten en els annexos d'aquesta resolució incorporen els aspirants que, sense haver sigut inclosos en el llistat provisional publicat, van acreditar amb posterioritat a aquesta publicació que havien presentat en termini la documentació exigida per a l'esmena requerida i que, en conseqüència, tenien dret a realitzar les proves avaluadores previstes.  
  
València, 20 de novembre de 2020.- El secretari autonòmic de Seguretat i Emergències: José María Ángel Batalla.